Ghjacaru

U ghjacaru (Canis lupus familiaris),Diccionario Glosbe Español-Corso ancu chjamatu cane; hè un mammiferu carnivuru domesticu.

 Lingua 
U ghjacaru hè mintuvatu à spessu in a cultura corsa. Par esempiu in i pruverbii:
 U ghjacaru chì suvita, ùn ha bisognu di dà li u bucconu.
 À un bon' cani li si dà un bon ossu.
 Cani chì abbaghja ùn mordi micca.
 Omi, cani è cavalli, piglia li di razza.
 Bonghjornu li si dice anch'à un cane.
 Cane abbaghja è porcu manghja.
 Cane chì abbaghja ùn piglia caccia.
 I ghjacari traghjosi facini i cateddi orbi
 L'anchi di i ghjacari ùn si poni addirizzà
 À cane chì abbaghja, o pane o bastone.
o in a sprissioni:
 una risa ghjacarina

 Razzi tradiziunali corsi 
A razza di ghjacaru «Cursinu» hè stata ricunnisciuta ufficialmenti da a sucietà canina francese (SCC) dapoi pochi anni. I so particularità (altura, pesu, culori è qualità di u pelu...) so micca bè stabilizzati quantunqua, mà calchi allevatori provani à sceglia i ghjacari chì s'assumigliani megliu à ciò chì sariani idealementi i cursini. Par avà, si pò prisintà li cum'è ghjacari di 20-30 chilò, cù capu graioidu (musu longu), pelu cortu è bringhjatu. Servini generalmenti par a caccia à u cignali.

Certi pensani chì a razza taliana «Cane Corso» saria d'urigina corsa, mà u so nomu veni piutostu di parchì serviani in Italia per à caccia à corra.

 Da veda dinò 
 u cane pasturecciu
 u Cursinu
 u cane umarecciu
 U Alabai

 Riferimenti 

 Liami 

Categoria:Mammalia